text: Sigtes for dødsulykke
  18 juni 2012 kl. 14.31
  Politiet har besluttet at sigte en mand for uagtsomt manddrab, efter at en 48-årig mand forleden blev dræbt under arbejdet med at vælte en skorsten på en landejendom i Gedsten nær Vejen.
  - Der er flere af mandens handlinger på stedet, som kan være årsag til dødsfaldet, siger Jan Lambertsen fra lokalpolitiet til lokalavisen.dk.
  Ulykken er sket på en landejendom på Gesten Kærvej sent fredag eftermiddag, oplyser lokalavisen.dk.
  Den 48-årige mand, der er fra Vejen, blev ramt af dele af skorstenen, og han afgik ved døden på stedet.
  Arbejdstilsynet blev tilkaldt for at undersøge de nærmere omstændigheder.
  